# **Referat ordinær generalforsamling 2018**

Mødedato: Torsdag den 15. marts 2018, kl. 19:00

Mødested: TRK

Udsendt: Den 02.04.2018

Dagsorden:

1. **Valg af Dirigent**

Bestyrelsen foreslog Arno Gormsen, som blev valgt. Dirigenten takkede for valget og konstaterede, at generalforsamlingen if. vedtægterne var lovligt varslet og beslutningsdygtig.

1. **Formandens beretning**

I min beretning 2016 skrev jeg at 2016 på mange måder var et stille år. Hvilket Karin ikke helt gav mig ret i.

Men jeg vil så til gengæld sige, jeg har ikke haft den samme opfattelse af 2017. Det har virkelig været et år med store udfordringer. Mange sten er blevet vendt omkring Tinglev Rideklubs fremtid. Hvilket som I kan se, har udmundet i at vi er begyndt at renovere den gamle stald. Jeg er overbevist om, at det bliver en dejlig lys stald, når vi er færdige. Når det så er sagt er jeg overbevist om, på sigt vil den blive brugt som en slags gæste og stævne stald.  Jeg er overbevist om der vil på sigt blive et krav til at hestene er et flokdyr og dermed skal i løsdrift.

2017 har også været et år, hvor helt nye medlemmer har markeret sig, med at gå ind og lave en kæmpe frivillig indsats. Det er så dejligt når nye tager fat. Tusind tak.

Når vi ser på hele vores klubs udvikling, så er jeg så stolt af, at klubben bliver ved at udvikle sig og vokse. Det er virkelig fantastisk i en tid, hvor der er tilbagegang for ridesporten i Danmark. Grunden til det kan lade sig gøre er kun fordi, vi har nogle rigtig dygtige medarbejdere. En vifte af trænere der kan give et varieret tilbud, som virkeligt kan tiltrække nye medlemmer. Et stævneudvalg der har fået TRK sat på stævne landkortet. Ja og til sidst en bestyrelse der har turdet at tænke nye tanker.

Men jeg er overbevist om, i fremtiden er det vigtig vi får tænkt endnu flere tanker. Det vil blive en nødvendighed vi får helt nye brugergrupper ind for at sikre økonomi og fremtidig drift. Hvis det ikke sker, vil det være nødvendigt med store prisstigninger. For det ligger helt fast at opstaldning og Elevskole drift ikke kan løbe rundt.

Når vi tænker nye brugergrupper er vi også nødt til at tænke nye rammer. Vi er nødt til at få nye faciliteter, der kan rumme det nye. Selv om vi er kreative, så tror jeg ikke lige det er optimalt at bruge vores lille kontor til at arbejde med korrekte opstilling på mekanisk hest og så videre.

Jeg håber virkelig i medlemmer vil være kreative omkring ny rytterstue projekt, som er en nødvendighed for at komme videre. Prøv at se på de oplæg, der er lavet og kom med alternative forslag til hvad der mangler og hvad der vil være ønskeligt at tilføje. Mens der så er nogen der tænker nye rammer er det så vigtigt der er andre der tænker økonomi. Hvordan skaffer vi pengene. Ud og søge fonde. Fonde elsker nytænkning der kan holde. Altså nytænkning der gør en forskel. Hvis det lykkes er jeg overbevist om at de midler vi har brug for også findes.

Mht. Rømø Beach Jump, så var vi usikre på, om vi skulle gennemføre stævnet i 2017. Men der var gang i den på de sociale medier – og bestyrelsen havde lovet, at stævnet i 2017 ville blive det sidste, hvis ikke det kunne give overskud. Det økonomiske resultat for 2017 kunne dække underskuddet for 2015 og 2016 – og give et lille overskud. Også i 2017 blev en stor sportslig succes inklusiv såvel C-klasser for hest, ponyklasser og et felt med jagtryttere. Stævnet er virkelig med til at profilere Tinglev Rideklub. Vi fik bl.a. besøg af formanden for Sportsrideklubben i København Jacob Leth, som med egne øjne ville opleve, ”det der stævne på stranden på Rømø, som alle talte om”. Artiklen i Hest og Rytter om familien De Neergaards tur fra Sjælland og flere videoblogs på YouTube har gjort sit til, at vi trækker i arbejdstøjet igen, og udvider med C-klasser i dressur i 2018. Vi har fortsat brug for sponsorer (Tina, Henriette, Finn) og hjælpere (Sanne og Julie), så kender du nogen, så lad dem det vide.

Jeg vil her i min meget korte beretning gerne sige tusind tak til alle dem der har valgt at bruge TRK -altså alle vore medlemmer. Samt en kæmpe tak til alle vore undervisere og ansatte og sidst men ikke mindst til alle dem der har lavet et kæmpe frivilligt arbejde.

Sidst men ikke mindst en tak til den øvrige del af bestyrelsen for et fortræffeligt samarbejde. Håber virkelig ikke den store udskiftning vi har i år, er et udtryk for dårligt samarbejde.

Holger Holm

**Beretning fra daglig leder**

2017 har været et år med flere tiltag. Efter Søren stoppede i slutningen af 2016, tog Benjamin over og underviste i spring om onsdagen og i dressur om mandagen. Dressurundervisningen blev dog overtaget af hans partner Nathalie i slutningen af året. For at få undervisningen til at give overskud, var vi nødt til at justere prisen i løbet af året og bl.a. også fjerne holdtimen fra opstaldningsprisen. På den måde sikrede vi os at rytterne kom for at få undervisning og ikke for at bruge timen, fordi den lå på et belejligt tidspunkt.

Ole Linnet begyndte at give enetimer om mandagen til stor glæde og gavn for nogen og til ærgrelse for andre. Man må nok sige at det har delt vandene lidt blandt vores ryttere. Det har nok også været med til at give lidt udfordringer omkring halbrug og hvem der har ret til at være hvor og hvem der kom først. Det virker umiddelbart lidt latterligt, men med en smule overbærenhed og forståelse for folks forskellige valg og behov, vil jeg nok mene at der er plads til alle. I Tinglev Rideklub ligger det os meget på sinde, at alle, der kommer her, føler sig godt tilpas… Selv de svageste i samfundet, og at alle respekterer og accepterer hinanden.

Henriettes spring hold var i 2017 inde i en forrygende udvikling og måtte derfor oprette ekstra hold, hvilket resulterede i at jeg måtte overtage hendes børne-dressurhold om torsdagen. Det kom så til at gå lidt ud over Lene Jervelund som jo giver enetimer om torsdagen, så hun først kunne starte kl. 18, men det har indtil nu ikke været et problem. På grund af en ret lang venteliste, fik jeg startet et trække-hold op om mandagen og Belinda har stadig gang i voksen begynderholdet om onsdagen og mor/barn ridning som nu er søndag eftermiddag. Jeg må nok sige at der har været god tilslutning trods vinterkulden.

I hallerne er der stadig problemer med at samle klatter op og ikke mindst med at tømme trillebørene. Det er ALLES ansvar at rydde op efter sig. Jeg må indrømme, at jeg er lettere irriteret over at jeg år efter år skal stå her og påminde folk om at rydde op efter sig. Der er endda sat skilte op, og skiltene bliver altså ikke større. Igen… er det alles ansvar, også dem der rider efter undervisningens ophør om aftenen. Jeg samler meget tit op om morgenen.

Longering foregår kun i den lille hal og kun når der ikke er andre der rider i hallen. Det er ikke ansvarligt med begge dele på samme tid. Det er også tilladt at have løse heste i den lille hal, bare man husker at gøre det på et tidspunkt hvor der ikke skal være undervisning.

I stalden går det, trods de udfordringer der er pt, ganske fint. Der har dog været en del der har forladt TRK i det forgangne år. Kigger vi på begrundelserne herfor, viser det sig at der er 3 heste der er blevet aflivet, 2 er flyttet til en anden landsdel og et par der er flyttet pga. ombygning. Det er selvfølgeligt ærgerligt at der ikke længere er så mange privatopstaldninger på stedet, men tror at det er tidens trend at flytte til mindre steder og så køre til undervisning der hvor man nu ønsker at modtage undervisning.

I forbindelse med et par fraflytninger har vi desværre måtte konstatere en noget kedelig ting. Jeg har nok glemt at informere Kaj om et par fraflytninger, så han har fyldt træpiller i deres containere hver uge og de er blevet tømt hver uge. Men af hvem? Jeg synes det er fejt at gøre det mod TRK og det er jo også tyveri. Jeg synes det er synd, hvis vi bliver nødt til at sætte overvågningskamera op for at undgå den slags sager.

Jeg vil ikke komme ind på det sportslige her, det er der jo nok andre der tager sig af, men vil dog nævne at det er rigtig dejligt at mærke positiviteten og interessen omkring ombygningen. Der er selvfølgelig udfordringer undervejs, og vi har ikke langt fra oplevet det værste. I sidste ende skal det nok blive rigtig godt.

Henover foråret og sommeren vil den tyske efterskole også komme om torsdagen. Jeg har med vilje ikke sat den på ridehalplanen, da det kun drejer sig om nogle få datoer før sommerferien. Grunden til at jeg har været nødt til at oprette et ekstra hold, er at 27 elever har valgt ridning som linjefag, hvilket er mere end ¼ af skolens elever. Der er vildt.

Til sidst vil jeg gerne sige tak til alle mine kollegaer for godt samarbejde i det forgangne år. Særlig tak til Kaj fordi jeg altid kan regne med dig og til Ute og hele handicapafdelingen for de mange gode timer. Tak til bestyrelsen fordi I trods alt gider høre på hvad jeg har på hjertet og især Evald der må tage imod lidt sure opstød – det er ikke personligt. Jeg vil også sige mange tak til alle mine hjælpere fordi de er med til at hjælpe nye elever på vej. Det er bare så vigtigt at de små har nogen de kan se op til, også selvom I nogle gange varmer bænken lidt rigeligt. Jeg glæder mig til dette nye år med de udfordringer der nu måtte komme.

Karin.

**Sporten**

Vi vil sige tak for dem der starter for TRK - både dem herfra, udefra og underviserne. Henriette har rigtig mange stilstafethold tilmeldt – nemlig 4 hold (hele distriktet har 6 tilmeldte hold), hvor det ene er et rent herrehold. I må meget gerne sende billeder til Belinda og Tina Poulsen, så sørger vi for at det kommer på hjemmesiden.

Belinda.

**Beretning fra handicapafdeling**

Der er ikke sket så meget det sidste år, samme antal timer hvor vi tilbyder ridefysioterapi. Patienttallet er stabilt og ligger omkring de 75 ryttere der modtager ridefysioterapi i løbet af ugen.

Hjælperne er de samme, lige bortset fra at Bolette desværre har valgt at stoppe. I stedet for hende har vi fået Sandie Mingramm som fast hjælper om onsdag/fredag. Hun er uddannet fysioterapeut, og det er rigtig dejligt at kunne vende nogle faglige ting med hende. Det samme gælder for Lykke, som er fast hjælper om onsdagen.

Hestene er desværre også de samme. Forstås på den måde at de er ved at være ret slidte. Det er meget svært at finde egnede heste til ridefysioterapien, idet der ikke findes så mange ”gadekryds” længere.

Vi har igen i år arrangeret en julefrokost og en sommerfest med stor tilslutning.

Jeg vil gerne takke især Karin for et godt og efterhånden langt samarbejde. Tak til alle vore hjælpere der gør en stor indsats, og en meget stor forskel for de handicappede mennesker/ryttere/patienter der nyder at komme på TRK i løbet af ugen.

Ute.

**Beretning fra Juniorudvalg**

2017 har været et superfint år for juniorudvalget. Der blev bl.a. arrangeret en mini ridelejer, som var en stor succes, der vil blive afholdt en mini lejer igen i år – 2018 – den første uge af juli. I starten af året forlod et par stykker udvalget, men vi har et godt juniorudvalg som vi gerne vil fortsætte med. Der blev også arrangeret mini julestævne som gik godt og der blev arrangeret et klar-parat-stævne som blev aflyst pga. for få tilmeldte, men vi prøve igen at få det op at stå. Der har lige været fastelavnsstævne som gik forrygende. Alt i alt et godt 2017.

Simone.

**Beretning fra Stævneudvalg**

2017 har været et, synes vi, godt stævne år. I alt er der afholdt 6 stævner med 1367 starter, hvor især RBJ trækker ca. 600 starter. Men også Christmas Jump er godt besøgt såvel som også det succesfulde Sydjyske Mesterskab i spring.

2018 byder igen på mange stævner – både RBJ og Sydjysk Mesterskab i spring. Om en måned er der stævne hvor der vi også har E-klasse med.

Nye medlemmer i udvalget: Sanne Schmatz, Julie Jürgensen, Carsten Jakobsen og Wiebke Bossen Larsen.

Efter at især Sanne og Julie er kommet med i udvalget, er det blevet nemmere at finde hjælpere til stævnerne – stor ros til dem.

Renate.

**Kåring af Årets TRK’er**

Allan Lausten, Henriette Lock og Bjarne Pipenbrock var nomineret. Det blev Bjarne som blev årets TRK’er, stor ros for hans arrangement og som hjælper til handikapridning, hvor han aldrig står stille og hvor han uden problemer kan løbe med rundt i 45 minutter.

Aktivitetspris bliver givet til Stævneudvalget hvor de får et gavekort som tak for deres indsats.

**Kåring af klubmestre**

Der er igen da der ikke har været D-stævne.

1. **Revideret regnskab til godkendelse**

Årets resultat for 2017 er 237.967 kr., som var mere tilfredsstillende end året før som var på 77 kr. Det skyldes hovedsageligt at lønomkostninger er nedbragt, flere indtægter gennem undervisning og et godt resultat fra stævner.

Fastlæggelse af kontingent – der er ingen ændringer

1. **Behandling af indkommende forslag**

Der er igen indkommende forslag.

1. **Valg af formand**

Holger Holm fortsætter. Han nævnte at han har været formand i 26 år.

1. **Valg af øvrige bestyrelsesmedlemmer**

Finn Märcher. Modtager ikke genvalg

Katrine Andresen. Modtager ikke genvalg

Evald Nielsen. Modtager genvalg

Tina Poulsen blev valgt ind i bestyrelsen efter Freddy

Freddy Hansen. Udgået

Ina Budde valgt ind i bestyrelsen i stedet for Katrine

Louise Sørensen valgt ind i bestyrelsen i stedet for Finn

1. **Valg af to suppleanter**

Mette Mi Andersen modtager ikke genvalg

Tina Poulsen stiller op til bestyrelsen

Roni Pedersen valgt ind som suppleant

2. suppleant er Jette Jensen

1. **Valg af juniorudvalgsmedlem**

Astrid, Kaja og Mette udgår.

Kandidater: Freya Jørgensen, Teresa

1. **Valg af to revisorer og en revisorsuppleant**

Valg af to revisorer og en revisorsuppleant

Valgt er: Reg. Rev. Margit Thaysen

Suppleant er: Jytte Erichsener

1. **Eventuelt**

Finn og Katrine som fratræder deres bestyrelsespost fik overrakt en erkendtlighed for deres store indsats i bestyrelsesarbejdet.

Der blev også overrakt en erkendtlighed til Henriette Holm for hendes store arrangement og indsats. Hun fik i alt 4 hold tilmeldt til stilstafet – distrikt 8 have i alt 6 hold tilmeldte.

Der er de samme børnesygdomme som i andre rideklubber – med klatter – man må gerne sige det til hinanden og minde hinanden om det. En god regel, at tage klatterne op inden man forlader ridehallen.

Ang. hjemmesiden: Der blev gjort opmærksom på at indkomne forslag til generalforsamlingen skal offentliggøres. Ønsker stævne datoerne opdateret på hjemmesiden. Ellers generelt stor tak for den fine hjemmeside.

Bestyrelsen er øretævernes holdeplads. Det er frivilligt arbejde og der ligger mange timer i bestyrelsesarbejde, det skal man huske på.

Spring undervisning for torsdagsholdene: til Henriettes hold er det svært at varme op og få skridtet af. Det ønskes at man kan få lov til at varme op i den store hal.

Ene undervisning: 3 ryttere udover den der får ene-undervisning må være i den samme hal, sådan som reglen er lige pt.

Der blev nævnt at om onsdagen, er der trængsel, når man gerne vil ride udenfor undervisning, der er reelt kun 1 time og 15 min til rådighed. Når det bliver bedre vejr er der også mulighed for at varme op udendørs.

Bestyrelsen tager de forskellige punkter til efterretning.

Afsluttende får Arno overrakt en gave som dirigent.

*Referent*

*Tina Poulsen*